Tardiegamente acutes en ciclu incamudableal reversu d’un suañu qu’algama lo imposible,nel fuebu perezosu qu’avienta l’alborada,al imprecisu borde de la nuesa memoria.Desanubierta llende, al esnalar del aigla.
#000001
Qué fadrás cuando la lluna españe na xelada ariesta del cristal que t’escuende. Cuando irrumpa nes zunes apilando vasales, visita indeseyable aruñando nos álbumes, xurgando na memoria de lo vieyo.
#000002
I D’esti morrer de nueche n’ingrienta alborecida palpúñote calabre, cuasi tibiu, ébanu cincelándose al golpe d’un silenciu. Manca la to agonía sele cuando acute al mofu de los patios y al insomniu, a la inquieta vería naguatible del amante que tarda.
#000005
II Avéreste a les places d’esti ochobre, a la seca resina de la roxa foyasca, al aire qu’amontona nubes engafentaes como vieyos cristales devastaos y escuros.
#000007
Biltes nesta espera de xelos anunciaos, sórdidu suañu qu’abeyando nes lluces dacuando tornes a esti sable d’almuhaes, y la mar del to esiliu ye la llingua ambarina que les llambe.
#000008
III Si nos quitaren les solombres qu’amiyen del lloréu y pesllaren biltos y cuerpos n’estrenches resquiebres de cementu, namái de nós glayarán los silencios.
#000009
Si nos dieren, pa calmar l’amor un cuerpu d’allabastru y un ríu d’agües muertes s’ufiertare a la sede. Si’l sable fuera un suañu peslláu nos cristales, y el marmullu del mar un espeyismu. Si nos quitaren otra lluz que nun fuere la llume que surde del espeyu, y el tiempu, y los rituales, y el tarrén pa los nuesos calabres, namái de nós glayarán los silencios. Glayarán los silencios.
#000011
Espérame nel cóncavu espeyu de les neñines ciegues, que nun pueden suañar mientres te miren.
#000015
Na envoltura perfeutaqu’apurre la distancia,la terquedá violeta de noviembre,como iris de sable na velea,pieslla la escuridá.Y esi aire náufragu onde alita’lto rostru,esfrónase ente llumes taciturnesaseñardando’l tactu de la mar.
#000016
IPeñérase la llume nun ritual d’espeyos,enriedando en filtrayes un vuelu claroscuru,dibuxando una caiprestosa haza’l to alcuentru,un tibiu soportal d’axila intransitada.
#000017
Nocherniega andarina bisordera,atrapada nun suañu de veríes,derrompiendo esa nueche,qu’enxamás nun se calma, nin s’enllena.
#000018
IISobre’l mantel de llinuel pesu d’una tazaesperando qu’aporte otra tarde cualaquiera,al ocre de los posos y los vezos.
#000019
Nun queden más estampesconxurando lo vieyo,si acaso nos tos deosun vuelu de povisaaverando les anunciesdel fuxir d’otru iviernu.
#000020
Esbarió nel mio pelo la ingrávida solombrad’una cometa escura surcando los caínes,desoyendo’l marmullu del sable inamovible.Acaso foi l’instante del bisorderu vuelu,acaso’l mesmu instante,qu’enxamás una playase m’ufiertó más fráxil,más sola que’l to cuerpu.
#000022
Carta al collaciu de la nueche
#000025
Maxino la to espresión d’ablucamientu o, polo menos, déxame camentar nun pergrande redondel dibuxándose na to boca pola sorpresa y, hasta poniéndo-y a la cosa muncha imaxinación, oyer el «¡coño, qué novedá!», dao que yo –tu sábeslo perbién– toi más avezada a palpuñar el cristal de les copes que l’allargada cadarma de la pluma.
#000026
Yá puedes suponer que’l fechu –cuasi’l milagru, diría– de que t’escriba nun ye un actu racional y voluntariu, sinón más bien el resultáu d’una nueche en que’l vinu corrió pel gargüelu un migayín más de la cuenta, y la tiesta ponse rara y ye como si esnalare del cuerpu, y una tórnase cafian- te, perpesada y hasta lloramicona, y va peles cais abrazando solombres y aseñardando collacios, que ye lo mesmo que dicir bonos momentos, ayalgues, cachinos de suaños. ¡Bah!, retóriques –dirásme–, rezumes. Pero yo dígote que la lluna ta ensiñándome la to sonrisa grande y, ensin embargu, sé que nun puedo algamala.
#000027
Agora te recuerdo, malpenes un pasaxe que’l tiempu maliciosu torna bruma caracola qu’un neñu tien perdida nel sable, soterrando la voz en nenguna memoria, fuxendo nel marmullu d’una playa que naide descubrió.
#000029
II Siempre te pertenezo, mesmamente cuando la escuridá m’enciarra ente sos paños, empuxándome al suañu. Equí, onde’l dolor se bebe como’l café reciente y cotidianu.
#000030
Y sé que se torna inútil el xestu d’apartate, cuando densu me vien inclusu’l to silenciu, peles sales enllenes de solombres apertaes.
#000031
Y acaso s’asemeya al vientu que tropieza nes esquines nel suave somantu de les vieyes ventanes, ente la risa quieta del muñecu de trapu que me mira.
#000032
III Pa qu’esti mieu nun exerza de verdugu arreyáu a los mios güeyos, cutiendo nel ecu que cuerre nes arteries, agora que la nueche principia a paecer pensatible y reciente, intrusu inevitable qu’acesma nel cansanciu.
#000033
Pa que nun m’algame la povisa de les coses corrientes que quiximos equí, que too queda lloñe, rescátote del fueu, de tolos incendios que provoca l’olvidu.
#000034
Obra Completa de María Teresa González
#000035
Esti llibru fue editáu pola Editorial Trabe nel añu 2008 coincidiendo col homenaxe a l’autora nel marcu del la Selmana de Les lletres Asturianes. Agradecemos a Trabe el permisu pa compartilu agora con tolos llectores. Amás préstanos agredece-yos tamién el sofitu pa cola llingua Asturiana y los escritores nesa llingua de toos estos años.
#000036
Análisis de la so Obra
#000037